През 1997 г. се провеждат две Гран При-та в Испания и две в Германия. Каталуня е домакин на Голямата награда на Испания, а Херес е домакин на Гран При на Европа. В Германия Хокенхаймринг е домакин на Голямата награда на Германия, а второ състезание е планирано за Нюрбургринг. ФИА решава да нарече второто състезание Голяма награда на Люксембург, тъй като пистата се намира на 80 км от Германско-Люксембургската граница. През 1998 г. състезанието отново е известно като Гран При на Люксембург, въпреки че в календара не присъства Голяма награда на Европа, тъй като собствениците на правата на името не позволяват на Нюрбургринг да го използват.